CELEX: 32009D0616
Language: da
Date: 2009-08-17 00:00:00
Title: 2009/616/EF: Kommissionens beslutning af 17 august 2009 om afvisning af at optage jordolie CAS-nr. 92062-35-6 i bilag I til direktiv 91/414/EØF og om tilbagekaldelse af godkendelser af plantebeskyttelsesmidler, der indeholder dette aktivstof (meddelt under nummer K(2009) 6303) (EØS-relevant tekst)

18.8.2009   
            
            
               DA
            
            
               Den Europæiske Unions Tidende
            
            
               L 213/26
            
         
      KOMMISSIONENS BESLUTNING
   
   af 17 august 2009
   om afvisning af at optage jordolie CAS-nr. 92062-35-6 i bilag I til direktiv 91/414/EØF og om tilbagekaldelse af godkendelser af plantebeskyttelsesmidler, der indeholder dette aktivstof
   (meddelt under nummer K(2009) 6303)
   (EØS-relevant tekst)
   (2009/616/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 91/414/EØF af 15. juli 1991 om markedsføring af plantebeskyttelsesmidler (1), særlig artikel 8, stk. 2, fjerde afsnit, og
   ud fra følgende betragtninger:
   
               (1)
            
            
               I henhold til artikel 8, stk. 2, i direktiv 91/414/EØF kan en medlemsstat i en periode på 12 år fra datoen for meddelelsen af direktivet tillade markedsføring af plantebeskyttelsesmidler, der indeholder aktivstoffer, som ikke er opført i bilag I til direktivet, og som allerede var på markedet to år efter meddelelsen heraf, mens disse stoffer gradvist undersøges inden for rammerne af et arbejdsprogram.
            
         
               (2)
            
            
               Ved Kommissionens forordning (EF) nr. 1112/2002 (2) og (EF) nr. 2229/2004 (3) fastsættes de nærmere bestemmelser for iværksættelsen af fjerde fase af det arbejdsprogram, der er omhandlet i artikel 8, stk. 2, i Rådets direktiv 91/414/EØF, ligesom der er opstillet en liste over aktivstoffer, som skal vurderes med henblik på eventuel optagelse i bilag I til direktiv 91/414/EØF. Denne liste omfatter jordolie CAS-nr. 92062-35-6.
            
         
               (3)
            
            
               Virkningerne af jordolie CAS-nr. 92062-35-6 på menneskers sundhed og miljøet er blevet vurderet i henhold til forordning (EF) nr. 1112/2002 og (EF) nr. 2229/2004 for en række anvendelsesformål, som anmelderen har foreslået. Ved disse forordninger udpeges endvidere de rapporterende medlemsstater, som skal forelægge Den Europæiske Fødevaresikkerhedsautoritet (EFSA) deres vurderingsrapporter og henstillinger, jf. artikel 21, stk. 3, i forordning (EF) nr. 2229/2004. For jordolie CAS-nr. 92062-35-6 var den rapporterende medlemsstat Spanien, og alle relevante oplysninger blev forelagt i marts 2008.
            
         
               (4)
            
            
               Kommissionen har undersøgt jordolie CAS-nr. 92062-35-6 i henhold til artikel 24a i forordning (EF) nr. 2229/2004. Et udkast til revideret vurderingsrapport blev behandlet af medlemsstaterne og Kommissionen i Den Stående Komité for Fødevarekæden og Dyresundhed, og behandlingen blev afsluttet den 12. marts 2009 med Kommissionens reviderede vurderingsrapport.
            
         
               (5)
            
            
               I forbindelse med komitéens undersøgelse af jordolie CAS-nr. 92062-35-6 blev der taget hensyn til bemærkninger fra medlemsstaterne, og det blev konkluderet, at der er meget, som tyder på, at aktivstoffet kan have skadelige virkninger for menneskers sundhed, navnlig for forbrugere og brugere, fordi det foreliggende dokumentationsmateriale ikke er tilstrækkeligt som grundlag for fastsættelse af en ADI, en ARfD eller en AOEL.
            
         
               (6)
            
            
               Kommissionen opfordrede anmelderen til at kommentere resultaterne af undersøgelsen af jordolie CAS-nr. 92062-35-6 og oplyse, hvorvidt han havde til hensigt at fastholde sin ansøgning om at få stoffet optaget i bilaget. Anmelderen fremsatte sine bemærkninger, og Kommissionen har gennemgået disse nøje. Selv med de af anmelderen fremsatte argumenter kan de påpegede problemer dog ikke siges at være løst, og de vurderinger, der er foretaget på baggrund af de forelagte oplysninger, har ikke underbygget forventningen om, at plantebeskyttelsesmidler, der indeholder jordolie CAS-nr. 92062-35-6, under de foreslåede betingelser for anvendelse generelt opfylder kravene i artikel 5, stk. 1, litra a) og b), i direktiv 91/414/EØF.
            
         
               (7)
            
            
               Jordolie CAS-nr. 92062-35-6 bør derfor ikke optages i bilag I til direktiv 91/414/EØF.
            
         
               (8)
            
            
               Det bør sikres, at godkendelser af plantebeskyttelsesmidler, der indeholder jordolie CAS-nr. 92062-35-6, trækkes tilbage inden for den fastsatte frist og ikke forlænges, og at der ikke gives nye godkendelser for sådanne produkter.
            
         
               (9)
            
            
               Enhver frist, som en medlemsstat indrømmer til bortskaffelse, opbevaring, omsætning eller anvendelse af bestående lagre af plantebeskyttelsesmidler, der indeholder jordolie CAS-nr. 92062-35-6, bør ikke overstige 12 måneder, således at bestående lagre højst kan anvendes yderligere én vækstsæson, hvilket sikrer, at brugere fortsat har adgang til plantebeskyttelsesmidler, som indeholder jordolie CAS-nr. 92062-35-6, i 18 måneder fra vedtagelsen af denne beslutning.
            
         
               (10)
            
            
               Denne beslutning er ikke til hinder for, at der kan indgives en ansøgning i henhold til artikel 6, stk. 2, i direktiv 91/414/EØF og Kommissionens forordning (EF) nr. 33/2008 af 17. januar 2008 om gennemførelsesbestemmelser til Rådets direktiv 91/414/EØF for så vidt angår en almindelig og en fremskyndet procedure for vurdering af aktivstoffer, der har været omfattet af det i artikel 8, stk. 2, i samme direktiv omhandlede arbejdsprogram, men som ikke er optaget i direktivets bilag I (4), med henblik på en eventuel optagelse af jordolie CAS 92062-35-7 i dets bilag I.
            
         
               (11)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET FØLGENDE BESLUTNING:
   Artikel 1
   Jordolie CAS-nr. 92062-35-6 bør derfor ikke optages i bilag I til direktiv 91/414/EØF.
   Artikel 2
   Medlemsstaterne sikrer, at:
   
               a)
            
            
               godkendelser af plantebeskyttelsesmidler, der indeholder jordolie CAS-nr. 92062-35-6, trækkes tilbage senest den 17. februar 2010.
            
         
               b)
            
            
               der fra datoen for offentliggørelsen af denne beslutning ikke gives godkendelse eller forlænget godkendelse af plantebeskyttelsesmidler, der indeholder jordolie CAS-nr. 92062-35-6.
            
         Artikel 3
   Eventuelle frister, som medlemsstaterne indrømmer i henhold til artikel 4, stk. 6, i direktiv 91/414/EØF, skal være så korte som muligt og udløbe senest den 17. februar 2011.
   Artikel 4
   Denne beslutning er rettet til medlemsstaterne.
   
      Udfærdiget i Bruxelles, den 17. august 2009.
      
         
            På Kommissionens vegne
         
         Androulla VASSILIOU
         
         
            Medlem af Kommissionen
         
      
   
   
      (1)  EFT L 230 af 19.8.1991, s. 1.
   
      (2)  EFT L 168 af 27.6.2002, s. 14.
   
      (3)  EUT L 379 af 24.12.2004, s. 13.
   
      (4)  EUT L 15 af 18.1.2008, s. 5.